दुवै मिलान क्लब विजयी
इटालीको सिरी एमा आइतबार दुवै मिलान क्लब विजयी रहे । इन्टर मिलानले पार्मालाई २–१ ले हराउँदै तेस्रो स्थानमा आफ्नो पकड बलियो बनायो । इन्टरको ६१ अंक भएको छ ।
मिलान — इटालीको सिरी एमा आइतबार दुवै मिलान क्लब विजयी रहे । इन्टर मिलानले पार्मालाई २–१ ले हराउँदै तेस्रो स्थानमा आफ्नो पकड बलियो बनायो । इन्टरको ६१ अंक भएको छ । यस्तै एसी मिलानले रोमालाई २–० पराजित गर्न सफल रह्यो । टोलीले सातौं स्थानमा उक्लेर अर्को सिजन युरोपमा खेल्ने सम्भावना जीवन्त राख्यो । रोमा भने ४८ अंकमा पाँचौं स्थानमा छ ।आइतबार अन्य खेलमा छैटौं स्थानको नेपोलीले स्पाललाई ३–१ ले पन्छायो । यस्तै एटलान्टाले युडिनेजीलाई ३–२ र बोलोग्नाले साम्पडोरियालाई २–१ ले हराए । 